การประกอบธุรกิจของแต่ละสายผลิตภัณฑ์

บริษัท โรงพยาบาลไทยนครินทร์ จำกัด (มหาชน)
ประกอบกิจการโรงพยาบาลเอกชนแห่งแรกในย่านกรุงเทพตะวันออก ได้เปิดดำเนินการเมื่อ วันที่
14 มิถุนายน 2536 ดำเนินธุรกิจให้บริการสถานพยาบาลเอกชนภายใต้ชื่อ “ โรงพยาบาล
ไทยนครินทร์ ” ให้บริการรักษาพยาบาลแก่ผู้ป่วยโดยมีแพทย์ผู้เชี่ยวชาญหลากหลายสาขา
พร้อมเครื่องมืออุปกรณ์ที่ทันสมัย เปิดให้บริการตลอด 24 ชั่วโมง ตั้งอยู่เลขที่ 345
ถนนบางนา-ตราด ก.ม. 3.5 แขวงบางนา เขตบางนา จังหวัดกรุงเทพมหานคร
ให้บริการด้านการรักษาพยาบาล โดยเปิดบริการรักษาพยาบาลทั้งผู้ป่วยใน และผู้ป่วยนอก
ตลอดถึงผู้ป่วยฉุกเฉิน พร้อมด้วยบริการรถพยาบาลตลอด 24 ชั่วโมง
นอกจากนี้ยังให้บริการตรวจสุขภาพทั้งในและนอกสถานที่
ปัจจุบันโรงพยาบาลมีแพทย์ประจำและแพทย์นอกเวลา ประมาณ 260 คน
พยาบาลวิชาชีพประจำประมาณ 185 คน มีเตียงสำหรับผู้ป่วยใน 190 เตียง
และสามารถรองรับบริการผู้ป่วยนอกได้ประมาณ 2,000 คนต่อวัน
โดยขยายเวลาให้บริการคลินิกนอกเวลาจนถึง 22.00 น การให้บริการสามารถ
แบ่งตามลักษณะผู้ป่วยที่เข้ามารับการรักษาพยาบาลเป็น 2 ลักษณะ ได้แก่ ผู้ป่วยนอก หรือ “OPD”
คิดเป็นร้อยละ59 และผู้ป่วยในหรือ “IPD” คิดเป็นร้อยละ 41
ของรายได้จากการประกอบกิจการโรงพยาบาลรวม

การรักษาพยาบาลผู้ป่วยนอก “OPD”

การให้บริการรักษาพยาบาลแก่ผู้ป่วยนอก แบ่งออกเป็นแผนกต่างๆ ได้แก่

  ----------------------------------- -----------------------------------
  1. แผนกอายุรกรรม                     11. แผนกกายภาพบำบัด

  2. แผนกศัลยกรรม                      12. ศูนย์ผิวหนังและเลเซอร์

  3. แผนกกุมารเวช                      13. แผนกฉุกเฉิน

  4. ศูนย์หัวใจ                          14. ศูนย์กระดูก และข้อ

  5. แผนกตา หู คอ จมูก                  15. แผนกรังสีวินิจฉัย

  6. แผนกสูติ-นรีเวช                     16. แผนกวิเคราะห์โรค

  7. คลินิกแพทย์แผนจีน                    17. ศูนย์มะเร็งโฮลิสติค

  8. ศูนย์ทันตกรรม                       18. คลินิกสราญรมย์

  9. ศูนย์ตรวจสุขภาพ                     19. คลินิกตับ ทางเดินน้ำดีและตับอ่อน

  10. ศูนย์ไตเทียม                       
  ----------------------------------- -----------------------------------

การรักษาพยาบาลผู้ป่วยใน “IPD”

โรงพยาบาลไทยนครินทร์ได้รับใบอนุญาตประกอบกิจการสถานพยาบาลประเภทรับผู้ป่วยไว้ค้างคืน
โดยปัจจุบันมีเตียงรองรับผู้ป่วยในสำหรับใช้ในการรักษาพยาบาลจำนวน 190 เตียง
โดยมีห้องสำหรับให้บริการรักษาพยาบาลผู้ป่วยแบ่งออกเป็น

  --------------------------------- -------------------------------------
  1. ห้องผ่าตัด (OR)                   5. หออภิบาลผู้ป่วยหนักโรคหัวใจ CCU

  2. ห้องผ่าตัดเฉพาะโรคหัวใจ            6. ห้องวิสัญญี

  3. ห้องคลอด/ห้องรอคลอด              7. ห้องปฏิบัติการสวนหัวใจ Cath Lab

  4. หออภิบาทผู้ป่วยหนัก (ICU)           
  --------------------------------- -------------------------------------

การบริการอื่นๆ นอกจากบริการทางการแพทย์และการรักษาพยาบาลอื่น ๆ ดังได้กล่าวข้างต้น
โรงพยาบาล ไทยนครินทร์ ยังจัดให้มีร้านค้า ภายในโรงพยาบาลอีกมากมาย อาทิ
บริการอินเตอร์เน็ตความเร็วสูง ร้าน 7-ELEVEN ร้านดอกไม้ ร้านกาแฟและเบเกอรี่
และร้านค้าอื่นๆ เพื่ออำนวยความสะดวกแก่ผู้ป่วยและบุคคลทั่วไป ขณะที่ใช้บริการในโรงพยาบาล

แนวโน้มภาวะอุตสาหกรรม

สภาพการแข่งขัน กลยุทธ์ทางการตลาด และโครงการในอนาคต

ภาวะอุตสาหกรรม

เนื่องจากการพัฒนาเศรษฐกิจและสังคมส่งผลให้ประชาชนมีความรู้ความเข้าใจ
และให้ความสำคัญกับการดูแลสุขภาพเพิ่มขึ้น รวมถึงปัจจัยอื่นที่สนับสนุน เช่น
แผนการกระตุ้นเศรษฐกิจของภาครัฐ ทำให้ประชากรมีกำลังการซื้อเพิ่มขึ้น
ทำให้ดัชนีความเชื่อมั่นของผู้บริโภคสูงขึ้น
รูปแบบการดำเนินชีวิตของประชากรซึ่งมีรายได้ที่เพิ่มมากขึ้นได้ส่งผลต่อการเกิดโรคเรื้อรังได้ง่ายขึ้นซึ่งเป็นปัจจัยที่ก่อให้เกิดการเปลี่ยนแปลงพฤติกรรมด้านสุขภาพอย่างมีนัยสำคัญ จากเดิมที่มักจะเข้ารับการรักษาเมื่อเกิดภาวะเจ็บป่วย
กลับหันมาสู่การดูแลสุขภาพเพื่อป้องกันโรคภัยไข้เจ็บแทน ส่งผลให้โรงพยาบาลเอกชน
มีโอกาสให้บริการที่ครอบคลุมความต้องการที่เพิ่มสูงขึ้น
เพื่อให้ผู้บริโภคยังสามารถเข้าถึงข้อมูลและมีทางเลือกที่ดีกว่าเพื่อสุขภาพด้วย

สภาพการแข่งขัน

โรงพยาบาลไทยนครินทร์ เป็นโรงพยาบาลที่ตั้งอยู่บนพื้นที่ ที่มีการขยายตัวของประชากร ที่พักอาศัย
รวมถึงการขยายตัวของอุตสาหกรรม และมีแหล่งการขนส่งมวลชนที่เข้าถึง เช่น รถไฟฟ้า
จึงทำให้มีโอกาสในการรองรับผู้ใช้บริการที่สูงขึ้น
อย่างไรก็ตามการแข่งขันของโรงพยาบาลเอกชนในบริเวณใกล้เคียงมีแนวโน้มเพิ่มสูงขึ้นเช่นเดียวกัน
โรงพยาบาลไทยนครินทร์ จึงได้เปิดศูนย์และคลินิกเฉพาะทาง ที่เน้นการรักษาแบบองค์รวม คือ
รักษา ส่งเสริม ป้องกัน และฟื้นฟู จากทีมแพทย์สหสาขาวิชาชีพ และทีม
พยาบาลและเจ้าหน้าที่ที่มีประสบการณ์ รวมทั้งเครื่องมือเทคโนโลยีทางการแพทย์ที่มีมาตรฐาน
เพื่อสร้างความแตกต่าง ดังนี้

-   ศูนย์หัวใจ ( Heart Center )

ตรวจวินิจฉัย รักษา ผ่าตัด และฟื้นฟูสมรรถภาพผู้ป่วยโรคหัวใจ โดยทีมอายุรแพทย์โรคหัวใจ
แพทย์เวชศาสตร์ฟื้นฟู นักกายภาพบำบัด นักกำหนดอาหาร และเภสัชกร
รวมทั้งความสามารถในการรองรับผู้ป่วยหัวใจฉุกเฉิน 24 ชม. ด้วยทีมแพทย์ พยาบาล
และเจ้าหน้าที่ประสานงานที่มีประสบการณ์ เพื่อให้ผู้ป่วย
ได้รับการรักษาทันเวลาและมีความปลอดภัยสูงสุด ด้วยการให้ยา ศัลยกรรมหัวใจและหลอดเลือด 
สวนหลอดเลือดหัวใจ ถ่างขยายหลอดเลือดหัวใจตีบด้วยบอลลูนและค้ำขดลวดเพื่อป้องกันการตีบซ้ำ
รวมถึงการปิดรูรั่วในหัวใจ การฝังแบตเตอร์รี่แทนไฟฟ้าในหัวใจ และใช้เทคโนโลยี
อุปกรณ์ทางการแพทย์ ตรวจเพิ่มเติมด้วยวิธีพิเศษโดยใช้อุปกรณ์ต่าง ๆ เช่น
ตรวจภาวการณ์แข็งตัวของหลอดเลือดส่วนปลาย (ABI) คลื่นไฟฟ้าหัวใจ (EKG)
การตรวจสมรรถภาพหัวใจด้วยการออกกำลังกาย (EST) คลื่นเสียงสะท้อนความถี่สูง ( ECHO)
ตรวจคลื่นไฟฟ้าหัวใจ ติดตาม 24 ชม. (Holter) การตรวจด้วยเอกซเรย์คอมพิวเตอร์ ( 64
-slice CT Scan)

-   ศูนย์กระดูกและข้อ (Bone& Joint Center)

ดูแล รักษา ฟื้นฟูผู้ป่วยที่มีปัญหาของกระดูก ข้อ เส้นเอ็นและกล้ามเนื้อ
โดยทีมแพทย์เฉพาะทางด้านกระดูกและข้อ ร่วมกับแพทย์เวชศาสตร์ฟื้นฟูและนักกายภาพบำบัด
ปัญหากระดูกสันหลัง หมอนรองกระดูก กระดูกแตก หัก ข้อหลุดเคลื่อน ภาวะโรคกระดูกพรุน
ภาวะปวดกล้ามเนื้อ และปวดข้อเรื้อรัง โรคความพิการ หรือความผิดปกติของกระดูกในเด็ก
รวมทั้งการผ่าตัดส่องกล้อง เปลี่ยนข้อ การผ่าตัดรักษาจุลศัยกรรมทางมือ เช่น การต่อนิ้ว
และการปลูกย้ายเอ็นกล้ามเนี้อ

-   ศูนย์มะเร็งโฮลิสติค ( Holistic Oncology Center )

บริการตรวจรักษาและบำบัดผู้ป่วยโรคมะเร็ง วางแผนการรักษาแบบองค์รวมทั้งร่างกายและจิตใจ
คือ รักษา ส่งเสริม ป้องกัน และฟื้นฟู ในบรรยากาศของความเป็นเพื่อน มีความเป็นส่วนตัว
และลดความตึงเครียด โดยทีมแพทย์ ผู้ทรงคุณวุฒิ และได้รับการฝึกอบรมด้านการค้นหา รักษา
และบำบัดโรคมะเร็ง รวมทั้งหาแนวทางป้องกันโรคมะเร็งทุกระบบ
ด้วยโปรแกรมประเมินความเสี่ยงโรคมะเร็งด้วยตนเอง ( Family Tree Program)
ซึ่งมีการจดลิขสิทธิ์ โดยใช้ พฤติกรรมการใช้ชีวิตประจำวัน และพันธุกรรม
เป็นปัจจัยหลักในการประเมิน

-   คลินิกตับ ทางเดินน้ำดี และตับอ่อน ( Hepato – Biliary and Pancreas Clinic )

คลินิกล่าสุด ที่เปิดขึ้นเพื่อให้คำปรึกษา ตรวจวินิจฉัย ความผิดปกติของตับ ทางเดินน้ำดี และตับอ่อน
แบบองค์รวม ซึ่งมีศักยภาพที่เชื่อมโยงถึงการรักษาโรคเฉพาะทางที่มีความซับซ้อน อาทิ มะเร็งตับ
มะเร็งทางเดินน้ำดี มะเร็งตับอ่อน ร่วมกับทีมแพทย์สหสาขาวิชาชีพ
จากศูนย์มะเร็งโฮลิสติกและศัลยแพทย์ผู้มีความชำนาญด้านการผ่าตัด

กลยุทธ์ทางการตลาด

ในปี 2555 โรงพยาบาลฯ ตั้งเป้าหมายการเติบโตด้านรายได้ และการขยายฐานลูกค้า
โดยใช้กลยุทธ์ "เจาะตลาดกลุ่มเป้าหมายอย่างชัดเจน" (Segmentation Marketing)
เลือกไลฟ์สไตส์ของผู้ใช้บริการเพื่อพัฒนาผลิตภัณฑ์ให้ตรงความต้องการของลูกค้า
นอกจากนี้ยังเน้นการทำประชาสัมพันธ์ผ่านสื่อและกิจกรรมในรูปแบบต่างๆ เพื่อตอกย้ำการจดจำ
ความเป็นผู้เชี่ยวชาญทางด้านการแพทย์ โดยการทำประชาสัมพันธ์ผ่านสื่อในรูปแบบต่างๆ
เพื่อเน้นการสร้างความเชื่อมั่นแก่ผู้ใช้บริการ รวมทั้งเข้าร่วมกิจกรรมทางสังคมอย่างต่อเนื่อง
โดยแบ่งลูกค้าเป้าหมาย ดังนี้

1. กลุ่มผู้ป่วยทั่วไป ซึ่งเป็นกลุ่มที่รับผิดชอบค่าใช้จ่ายในการรักษาพยาบาลเอง
เข้ามาใช้บริการจากการบอกต่อ รับรู้จากสื่อประชาสัมพันธ์
และกิจกรรมการตลาดที่เข้าถึงกลุ่มเป้าหมายโดยตรง
เพื่อกระตุ้นให้กลุ่มผู้ป่วยทั่วไปเข้ามารับบริการจึงได้จัดกิจกรรม
ในรูปแบบของการสร้างเสริมและให้ความรู้ด้านการดูแลรักษาสุขภาพโดยเน้นการให้ข้อมูลทางการแพทย์เพื่อตอกย้ำการรับรู้ในความเชี่ยวชาญของแพทย์เฉพาะทาง
เพื่อสร้างเชื่อมั่นในคุณภาพการรักษาพยาบาลที่ได้มาตรฐานเหนือคู่แข่ง

2.กลุ่มสมาชิกโรงพยาบาลไทยนครินทร์ เป็นกลุ่มลูกค้าทั่วไปที่มาใช้บริการอย่างสม่ำเสมอ
และมีความภักดีต่อโรงพยาบาล
จึงมีการนำระบบการจัดเก็บข้อมูลที่มีประสิทธิภาพมาใช้เสริมศักยภาพในการสร้างความสัมพันธ์กับลูกค้า
CRM (Customer Relationship Management) สร้างความเชื่อมั่น สิทธิประโยชน์
บริการที่ประทับใจ เพื่อให้ลูกค้ามีความผูกพันกับโรงพยาบาลอย่างยั่งยืน

3.กลุ่มบริษัทคู่สัญญาที่มีสวัสดิการให้พนักงาน
เนื่องจากการขยายตัวของอุตสาหกรรมในเขตกรุงเทพตะวันออก
ส่งผลให้มีผู้ประกอบการรายใหม่เกิดขึ้นอย่างต่อเนื่อง
จึงเป็นโอกาสทางการตลาดในการขยายฐานลูกค้าบริษัทคู่สัญญา
อันนำมาซึ่งกลุ่มผู้ใช้บริการจำนวนมาก

4.กลุ่มผู้ถือกรมธรรม์ประกันสุขภาพ ซึ่งบริษัทประกันชีวิต
จะรับผิดชอบค่ารักษาพยาบาลแทนตามสัญญากรมธรรม์
ซึ่งแนวโน้มผู้ป่วยจะใช้บริการผ่านระบบประกันสุขภาพมากขึ้น
จะใช้กิจกรรมการตลาดที่เข้าถึงลูกค้าเป้าหมายโดยผ่านช่องทางพันธมิตรทางธุรกิจ

กิจกรรมการตลาดเพื่อสร้างความแตกต่าง

จากภาวะวิกฤตเศรษฐกิจ ทำให้ผู้บริโภคมีความกังวลและชะลอเรื่องการใช้จ่าย
รวมทั้งการแข่งขันในอุตสาหกรรมการแพทย์ที่รุนแรงมากขึ้น โรงพยาบาลไทยนครินทร์
จึงสร้างความเชื่อมั่นให้ผู้บริโภคเล็งเห็นถึงความคุ้มค่า โดยการจัดกิจกรรมเพื่อสุขภาพ
ภายใต้แนวคิด “สุขภาพดี มีได้ทุกที่ ” เพื่อให้ตระหนักถึงโรคต่างๆ รอบตัว
ด้วยการให้ความรู้ในการป้องกัน และวิธีการรักษาตนเองและครอบครัว

Happy Life in the Garden

เป็นกิจกรรมที่จัดขึ้นเพื่อส่งเสริมให้ประชาชนในหมู่บ้านต่างๆ ในรัศมีโดยรอบ อาทิ
หมู่บ้านในเครือแสนสิริ เครืออนันดา และเครือแลนด์แอนด์เฮ้าส์ ได้หันมาดูแลสุขภาพ รู้วิธีป้องกัน
และรู้เท่าทันโรค โดยนำทีมแพทย์ พยาบาล นักกำหนดอาหาร นักกายภาพบำบัด
และเจ้าหน้าที่สนับสนุนด้านการแพทย์ เข้าไปตรวจสุขภาพเบื้องต้น พร้อมให้คำแนะนำอย่างใกล้ชิด

Happy Life in The Workplace

เพราะเล็งเห็นถึงความเสี่ยงของโรค และอันตรายต่างๆ อันอาจเกิดขึ้นได้กับกลุ่มวัยทำงาน
โรงพยาบาลจึงได้ร่วมกับบริษัทคู่สัญญา และบริษัทประกันชีวิต
ร่วมจัดกิจกรรมส่งเสริมดูแลสุขภาพตนเองในที่ทำงาน
ให้เหมาะกับแต่ละลักษณะธุรกิจโดยเน้นให้ความรู้ด้านอาชีวอนามัย

Happy Life in The Hospital

ส่งเสริมการจัดกิจกรรมภายในอย่างต่อเนื่อง โดยเฉพาะในวันสำคัญ และเทศกาลต่างๆ
เพื่อมอบความสุขให้ผู้เข้ารับการรักษาในโรงพยาบาลฯ อาทิ วันปีใหม่ วันตรุษจีน วันสงกรานต์
รวมถึงการจัดงานบรรยาย เสวนาโดยแพทย์เฉพาะทาง ให้ความรู้แก่บุคคลทั่วไป
เป็นประจำทุกเดือน อาทิ

-   ครบรอบ 5 ปี ศูนย์กระดูกและข้อ พร้อมงานเสวนา กระดูกพรุน ภัยเงียบที่ไม่ควรมองข้าม

-   ร่วมกับ นิตยสาร Health Plus จัดงานเสวนาเรื่อง Office Syndrome
    โรคเก่าของคนรุ่นใหม่

-   งานบรรยาย ดูแลหญิงชายวัยทอง ด้วยแพทย์แผนจีน

-   งานบรรยาย สารพัน ปัญหาโรคต้อ

-   ร่วมกับนิตยสาร Mother & Baby จัดงานเสวนาและเวิร์คช้อป “ดูแลลูกน้อยอย่างไร ช่วงวัย
    1-3 ปี”

Healthy Society

สร้างสังคมสุขภาพเพื่อตอกย้ำ และสร้างความมั่นใจด้านการรักษาพยาบาล
และแสดงให้เห็นถึงความเป็นองค์กรที่รับผิดชอบต่อสังคม(CSR)
ผ่านกิจกรรมออกหน่วยตรวจสุขภาพเคลื่อนที่ให้กับประชาชนทั่วไปโดยไม่เสียค่าใช้จ่าย ได้แก่
การออกหน่วยปฐมพยาบาลที่สวนหลวง ร.9 ทุกวันเสาร์ที่ 3 ของเดือน งานบริจาคโลหิต
ร่วมกับสภากาชาดไทย เป็นประจำทุก 3 เดือน
และสนับสนุนการสร้างเสริมสุขภาพให้กับชุมชนโดยรอบ เช่น

-   ออกหน่วยตรวจสุขภาพบริเวณ ต.แพรกษาใหม่ อ.บางบ่อ อ.บางเสาธง อ.บางพลี
    อ.พระประแดง อ.เมืองสมุทรปราการ เขตประเวศ เขตลาดกระบัง เขตบางนา
    เขตพระโขนง

-   ร่วมกิจกรรมสุขภาพกับส่วนราชการ มูลนิธิ และ บริษัทเอกชนต่างๆ เช่น งานเดิน-วิ่งการกุศล
    อบรมการช่วยชีวิตเบื้องต้น โครงการสัปดาห์ป้องกันภัยมะเร็งปากมดลูก
    งาน“วันเด็กไม่ได้มีวันเดียว” ร่วมกับครอบครัวข่าว 3 พาผู้ป่วยเด็กมะเร็งระยะสุดท้าย
    ชมภาพยนตร์และการถ่ายทำรายการเรื่องเล่าเสาร์-อาทิตย์ งานคลินิกลอยฟ้าเฉลิมพระเกียรติ
    งานททท. Senior Smile หรรษา พาเที่ยว เกี่ยวความสุข ณ สวนเบญจสิริ งานมติชน
    เฮลท์แคร์ ที่ศูนย์ประชุมแห่งชาติสิริกิต์ ตรวจสุขภาพในงานประชุมผู้ประกอบการ SME และ
    OTOP จังหวัดฉะเชิงเทรา

นอกเหนือจากนี้ โรงพยาบาลได้ร่วมช่วยเหลือผู้ด้อยโอกาส และผู้ประสบภัยต่างๆ ทั้งในกรุงเทพฯ
และต่างจังหวัด อาทิ

-   โครงการ ก.ไก่ ในสายหมอก รพ.ร่วมสมทบทุน บริจาคเงิน
    และสิ่งของเพื่อช่วยเหลือเด็กนักเรียนในถิ่นทุรกันดาร ณ ศูนย์การเรียนชุมชนชาวไทย ภูเขา
    “แม่ฟ้าหลวง” จังหวัดแม่ฮ่องสอน

-   ร่วมกับมูลนิธิหลวงพ่อพุธ - รพ.ไทยนครินทร์
    ให้การรักษาพยาบาลพระอาพาธและบริจาคเงินช่วยเหลือผู้ประสบภัยพิบัติทางธรรมชาติ

Healthy in the Public คือ การให้ความรู้แก่ประชาชนทั่วไปผ่านสื่อมวลชน
ซึ่งเป็นการช่วยประชาสัมพันธ์โรงพยาบาลให้เป็นที่รู้จักในวงกว้างมากขึ้น โดยใช้ สื่อสิ่งพิมพ์ วิทยุ
และ โทรทัศน์ อาทิ นสพ.- คมชัดลึก กรุงเทพธุรกิจ นิตยสาร Chic- Biz Health Clinic
สุขภาพดี Slim Up Health plus วิทยุ 106 FM. รายการ Good life Good Health
วิทยุจส.100 FM โทรทัศน์-รายการ Hospital Hotline Dr.TV เป็นต้น

โครงการในอนาคต

นอกจากการวางแผนกลยุทธ์ทางการตลาดเพื่อตอบสนองความต้องการของลูกค้าแต่ละกลุ่มให้ได้มากที่สุดแล้ว
โรงพยาบาลยังคงมีแผนในการเปิดคลินิกเฉพาะทางเพิ่มเติม
รวมทั้งดำเนินการปรับปรุงขยายพื้นที่ให้บริการ เพื่ออำนวยความสะดวก
เป็นการแสดงให้เห็นถึงความมุ่งมั่นพัฒนาอย่างไม่หยุดยั้ง โดยมีโครงการในอนาคต ดังนี้

โครงการปรับปรุง / ขยายพื้นที่ให้บริการ

- คลินิกแพทย์แผนจีน

- ห้องพักผู้ป่วยใน ICU และ CCU

- แผนกอายุรกรรม

- ศูนย์ตรวจสุขภาพ

- ศูนย์หัวใจ

โครงการเพิ่มศูนย์และคลินิกเฉพาะทาง

- คลินิกเบาหวาน

- คลินิกระบบทางเดินอาหาร (GI)

- คลินิกปอด

- คลินิกสมอง

- ศูนย์ไต เพื่อต่อยอดศักยภาพของแผนกไตเทียมที่มีอยู่ และความสำเร็จของการผ่าตัดเปลี่ยนไต
ซึ่งได้เริ่มดำเนินการ

ในปี 2554